**Οι Eυρωπαίοι Βουλευτές προτρέπουν τα έθνη**

**να αντιμετωπίσουν «μαζί» τον COVID-19**

Μια σημαντική συμμαχία Βουλευτών από ολόκληρη την Ευρωπαϊκή Ένωση, που γεφυρώνει την αριστερά και τη δεξιά, το Βορρά και τον Νότο, την Ανατολή και τη Δύση, δημιουργήθηκε για να ζητήσει ευρωπαϊκή «αλληλεγγύη» κατά του COVID-19 και να προειδοποιήσει για τους κινδύνους που θα αντιμετωπίσει η Ε.Ε. εάν αποτύχει να απαντήσει ενωμένη στις προκλήσεις, τόσο για τη δημόσια υγεία όσο και για την οικονομία.

Η πρωτοβουλία μελών της Γερμανικού Ομοσπονδιακού Κοινοβουλίου, της Ιταλικής Βουλής των Αντιπροσώπων και των νομοθετικών οργάνων 23 ακόμα κράτών μελών, υποστηρίχθηκε από όλο το πολιτικό φάσμα, υπερκαλύπτοντας τις παραδοσιακές διαφωνίες σχετικά με τις δημόσιες δαπάνες και την εθνική κυριαρχία.

«Εάν είμαστε αλληλεγγύοι ως Ευρωπαίοι, θα νικήσουμε τον ιό.» γράφουν. «Όλοι μαζί έχουμε την ευθύνη να αποτρέψουμε την εξάπλωση του ιού. Μαζί, μπορούμε επίσης να ξεπεράσουμε τις οικονομικές προκλήσεις που δημιουργούνται από την κρίση.»

Το «Μαζί» είναι η λέξη-κλειδί αυτή τη στιγμή. Όλοι μαζί έχουμε την ευθύνη να αποτρέψουμε την εξάπλωση του ιού, αναλαμβάνοντας την ευθύνη ο ένας για τον άλλο ως πολίτες, θέτοντας βραχυπρόθεσμους περιορισμούς στην καθημερινή μας ζωή. Αυτοί οι περιορισμοί περιλαμβάνουν επί του παρόντος και το κλείσιμο συνόρων εντός της Ευρώπης. Αυτό μπορεί να είναι ένα μικρό δομικό στοιχείο σε μια σειρά μέτρων με στόχο τη μείωση των πιθανών σημείων επαφής.

«Ωστόσο, θα ήταν λάθος να πιστέψουμε ότι τα κράτη είναι σε θέση να αντιμετωπίσουν τις παγκόσμιες προκλήσεις με επιτυχία μόνα τους. Ισχύει το ακριβώς αντίθετο: Ο ιός δεν γνωρίζει σύνορα. Η απάντησή μας στον ιό δεν πρέπει επίσης να γνωρίζει σύνορα. Εάν είμαστε αλληλεγγύοι ως Ευρωπαίοι, θα νικήσουμε τον ιό - μαζί.»

Το πλήρες κείμενο είναι διαθέσιμο στο σύνδεσμο: http://insieme-together.eu/*.* ***Insieme*** στα ιταλικά σημαίνει μαζί. Η πρόσκληση δημοσιεύεται υπό την αιγίδα του **Mercator European Dialogue**, ένα φόρουμ που δημιουργήθηκε μετά την κρίση της Ευρωζώνης για την προώθηση του διαλόγου μεταξύ των Βουλευτών σε ολόκληρη την ΕΕ, ειδικά σε θέματα όπου οι χώρες είναι έντονα διχασμένες - όπως η οικονομική διακυβέρνηση, η μεταναστευτική πολιτική και η ασφάλεια των συνόρων.

Το πρόγραμμα Mercator European Dialogue υλοποιείται από το **Ελληνικό Ίδρυμα Ευρωπαϊκής και Εξωτερικής Πολιτικής (ΕΛΙΑΜΕΠ)** σε συνεργασία με δύο ακόμη Ευρωπαϊκά Ινστιτούτα Διεθνών Σχέσεων: το Barcelona Center for International Affairs (CIDOB) στην Ισπανία και το Istituto Affari Internazionali στην Ιταλία.  Το πρόγραμμα χρηματοδοτείται από Γερμανικό Ίδρυμα Mercator και το Βελγικό Ίδρυμα King Baudouin.

Για την πρωτοβουλία *Insieme* έγραψαν το in.gr και το [thecaller.gr](https://thecaller.gr/politiki/koronaios-i-nantia-giannakopoyloy-synypografei-epistoli-ekklisi-eyropaion-voyleyton-gia-perissoteri-eyropaiki-allileggyi/).

Περισσότερες πληροφορίες για την πρωτοβουλία *Insieme είναι διαθέσιμες* [εδώ](https://www.mercatoreuropeandialogue.org/stories/coronavirus-and-parliaments-of-europe/) *και* [εδώ](https://www.mercatoreuropeandialogue.org/stories/coronavirus-and-parliament)*.*